Universis presentes litteras inspecturis, nos Hugo miseratione divina Eduensis episcopus notum facimus quod cum nos habeamus et teneamus apud Massingeium in Auxeyo, prope Sinemurum, plures homines cum mansis corumdem, appenditiis et pertinentiis mansorum predictorum, moventes et existentes de bonis episcopatus nostri Eduensis, videlicet: liberos Martini La Marre et eorum mansum; Perrellum Gileti et ejus mansum; Johannem Butout et ejus mansum; Girardum Presbyteri et ejus mansum, et Gaufridum Regnauldi et ejus mansum, et appenditias et pertinentias dictorum mansorum; nos, pensata et considerata utilitate ecclesie nostre Eduensis et episcopatus predicti, et ipsi ecclesie ex hiis que secuntur commodum non modicum generari, de consensu et voluntate decani et capituli ecclesie nostre Eduensis predicte, homines et mansos predictos, appenditias et pertinentias mansorum predictorum et quicquid habemus, habere possumus et debemus et ecclesia nostra Eduensis predicta apud Massingeium predictum quocumque modo seu quacumque causa, tam in hominibus, mansis, tailliis, censibus, coustumis, terris, ripariis, nemoribus, juribus, juridictionibus, justiciis seu aliis rebus quibuscumque, venerabili viro Helie de Suilleyo, canonico ecclesie Eduensis, tradimus, concedimus imperpetuum sibi et suis heredibus ac etiam deliberamus in excambium perpetuum et permutationem perpetuam pro rebus inferius nominatis, videlicet: pro Bernardo dicto Pelé et ejus manso; Domangeto ejus fratre et ejus manso; et Guiota Bretone et ejus liberis et eorum mansis, sitis apud Thoiseyum, et appenditias et pertinentias predictorum, et pro omni jure quod habet, habere potest et debet idem Helias apud Thoiseium predictum, tam in hominibus, mansis, tailliis, censibus, coustumis, terris, rippariis, nemoribus, juribus, servitutibus, juridictionibus, justiciis quam rebus aliis quibuscumque, et pro feudo terrarum et pratorum de Sereteaul, videlicet illarum quas tenet et tenere debet dominus Johannes Meneures, miles, in feodum ab Helia predicto. Et ego Helias predictus dictos homines et eorum mansos quos habeo apud Thoiseyum predictum, appenditias et pertinentias dictorum mansorum et quicquid juris habeo, habere possum et debeo apud Thoiseyum predictum, tam in hominibus, mansis, tailliis, censibus, coustumis, terciis, rippariis, nemoribus, juribus, servitutibus, juridictionibus, justiciis quam rebus aliis quibuscumque et feudum predictum trado, quitto imperpetuum dicto domino episcopo Eduensi et ejus successoribus in excambium perpetuum seu permutationem perpetuam pro rebus predictis, ut dictum est, apud Massingeium sitis, et teneor facere et procurare quod dictus miles faciat homagium dicto domino episcopo de terris et pratis predictis et recognoscet se et heredes suos tenere in feudum et tenere debere ab episcopo Eduensi imperpetuum terras et prata hujusmodi, sicut eos tenet a me, promittentes bona fide, etc. Et nos decanus et capitulum Eduensis, attendentes et considerantes permutationes predictas ecclesie Eduensi fore non modicum fructuosas, predictas permutationes volumus, laudamus et etiam approbamus, promittens bona fide quod contra non veniemus in futurum. In quorum robur et testimonium, nos episcopus predictus sigillum nostrum, et nos decanus et capitulum predicti sigillum sancti Nazarii quo utimur, et ego Helias predictus sigillum meum litteris presentibus duximus apponenda. Datum anno Domini millesimo CCº nonagesimo octavo, mense junii.